Хабиров Радий Фаритович. Ра́дий Фари́тович Хаби́ров (, төр. Кулун тутар 20 1964, Сайраново дэр., Ишимбайский район, Башкир АССР, РСФСР, ССРС) — российский бэлиитигэ. 2018 сыл алтынньы 11 күнүттэн Башкортостан Өрөспүүбүлүкэтин баһылыгын эбээһинэһин быстах кэмҥэ толорооччу.
Олоҕун олуктара.
Учууталлар дьиэ кэргэннэригэр төрөөбүт. Үс уолтан кыралара.
Үөрэҕэ.
1984—1989 — Башкир судаарыстыбаннай үнүбэрсиэтин юрфагын устудьуона.
1992—1994 — Университета Билькент үнүбэрсиэтин маҕыстыраана, Анкара, Туурсуйа.
Сэбилэниилээх күүстэргэ сулууспа.
1982—1984 — ССРС Сэбилэниилээх күүстэрин болдьохтоох байыаннай сулууспалааҕа.
Үлэтэ.
1981—1982 — Ишимбайдааҕы көлө машинострениетын собуотугар фрезеровщик үөрэнээччитэ.
1989—1992 — БашГУ юрфагын судаарыстыба быраабын уонна тутуутун хаапыдыратын ассистена, БашГУ устудьуоннарын профкомун босхоломмут бэрэстээтэлэ.
1994—1998 — БГУ юрфагын бас преподавателэ.
1998—2002 — БГУ юрфагын дэкээнин солбуйааччы, дассыан.
2002—2003 — Башкир судаарыстыбаннай үнэбэрсиэтин Быраап үнүстүүтүн дириэктэрэ.
Бэлиитикэҕэ карьерата.
Балаҕан ыйа 2003 — От ыйа 2008 — Башкортостан Өрөспүүбүлүкэтин Бэрэсидьиэнин дьаһалтатын салайааччыта.
Атырдьах ыйын 27 2008 — Ахсынньы 2008 — Арассыыйа Федерациятын Бэрэсидьиэнин ис бэлиитикэҕэ дьаһалтатын Федерация Мунньаҕын уонна бэлиитикэ баартыйаларын кытта алтыһар дэпэртээмэн дириэктэрэ.
2009 сыллаахтан — РФ Бэрэсидьиэнин ис бэлиитикэҕэ Управлениетын салайааччытын солбуйааччы.
Балаҕан ыйын 19 2016 — РФ Бэрэсидьиэнин ис бэлиитикэҕэ Управлениетын салайааччытын солбуйааччы дуоһунаһыттан уурайар туһунан сайабылыанньа биэрбит.
Тохсунньу 25 2017 — Москуба уобалаһын Красногорскайдааҕы куорат уокуругун баһылыгын эбээһинэһин быстах кэмҥэ толорооччу.
Кулун тутар 28 2017 — Алтынньы 11 2018 — Москуба уобалаһын Красногорскайдааҕы куорат уокуругун баһылыга.
Башкортостан Өрөспүүбүлүкэтин Баһылыгын эбээһинэһин быстах кэмҥэ толорооччу.
2018 сыл алтынньы 11 күнүттэн Башкортостан Өрөспүүбүлүкэтин Баһылыгын эбээһинэһин быстах кэмҥэ толорооччу. Башкортостан Өрөспүүбүлүкэтин Баһылыгын талыы 8 сентября 2019 года буолуохтаах.
Классный чин.
2 кылаастаах дьиҥ судаарыстыбаннай советник (2009 сыл ыам ыйын 7 к., РФ Бэрэсидьиэнин № 520 Ыйааҕынан).
Наҕараадалара уонна сыбаанньалара.
Юридическэй билим хандьыдаата. 1998 сыллаахха «Становление и развитие права на благоприятную окружающую среду в Российской Федерации» диэн диссэртээссийэни көмүскээбитэ.
Башкортостан Өрөспүүбүлүкэтин үтүөлээх юриһа.
30-тан тахса бэчээттэммит билим үлэлээх.
Дьиэ кэргэнэ.
Лариса Лукьянова диэн бастакы ойоҕуттан (1987 сылтан 2013 сылга диэри кэргэнниилэр этэ) Светлана диэн 1989 с.т. уонна Рита диэн 1998 с.т. кыргыттардаах. 2014 сыллаахха Светлана Хабирова эргэ тахсыбыта. 
Иккис ойоҕо — Каринэ Хабирова (урукку араспаанньата — Аветисян), врач-стоматолог. Уола Фарит 2017 с.т.
Ойоҕо живопиһинан дьарыктанар. Каринэ бастакы эриттэн уола эмиэ Радий Хабиров дьиэтигэр иитиллэр.
Оҕолорун уонна бэйэтин туһунан:Мин мусульмааммын. Ол эрээри дьикти баҕайытык үс оҕом үһүөн православнай итэҕэллээхтэр!
Дьарыга.
Классическай уонна гириэк-риим тустуутугар успуорт маастара по классической и греко-римской борьбе (воспитанник ДЮСШ № 2 Ишимбая). Классиканы ааҕарын сөбүлүүр, ааҥыл тылын үчүгэйдик билэр.